ครั้งนี้เป็นครั้งที่3 แล้วที่ได้มาทานอาหารที่ห้องอาหาร the square novotel platinum ครับ ห้องอาหารนี้เป็นห้องอาหารประจำโรงแรม novotel ทุกสาขา สำหรับครั้งนี้ห้องอาหาร the square ได้จัดธีมยบุฟเฟ่อาหารนานาชาติโดยให้มีพระเอกเป็นคุโรบูตะ กับซีฟู๊ตกริลล์เป็นหลัก 

สิ่งที่ชื่นชอบมากที่สุดสำหรับธีมครั้งนี้ คือ ส่วนคุโรบูตะ ที่สเต๊กค่อนข้างใช้วัตถุดิบที่ดี เนื้อนุ่ม สมเป็นหมูดำ ซึ่งเราสามารถเลือกได้ทั้งส่วนที่เป็นเนื้อและพอร์คชอป นอกจากในส่วนกริลล์แล้ว ยังมีเมนูคุโรบูตะที่นำไปปรุงเป็น hot dish อยู่บ้าง  ส่วน hot dish นั้น ส่วนมากเป็นอาหารไทย-จีน รสชาติกลางๆ ไม่จัดมากนัก น่าจะทำไว้เผื่อชาวต่างชาติด้วย และถ้ามีเมนูเยอะกว่านี้จะดีมากครับ

ด้านซีฟู๊ตกริลล์วันนี้ตักมาไม่เยอะ ที่ทานไป คือ กุ้ง และปลาดอลลี่กริลล์ อันนี้มีทั้งน้ำจิ้มซีฟุ๊ต และน้ำจิ้มกริลล์รสจัดๆให้เลือกทาน วัตถุดิบสดดี

ส่วนอาหารนานาชาติที่ชอบสุด คือ ส่วนอาหารไทย เช่น ยำ ที่จะทำสดใหม่จานต่อจาน ผมว่าที่นี่ทำได้ดีครับ รสจัดดี นำเอาซีฟู๊ตสดๆ ทั้งกุ้ง ปลาหมึกและหอยมาให้เราเลือกตักให้เชฟปรุง

ส่วนappetizer ผมว่าที่ชอบที่สุดคือ อกเป็ด อย่างอื่นดีตามมาตรฐาน ไม่ได้โดดเด่นมาก

อาหารญี่ปุ่นมีให้ตักเยอะพอควรครับ ส่วนมาก คือ ซูชิต่างๆ มีซาชิมินิดหน่อย ความสดกลางๆ

ความเห็นส่วนตัวที่แนะนำเพิ่ม คือ น่าจะมีตัวเลือกสเต๊กคุโรบูตะที่หลากหลายกว่านี้ เช่น ซอสพริกไทยดำ หรือ กริลล์ที่หลากหลายมากขึ้น

ในบุฟเฟ่มื้อเย็นนี้ที่ผมมาทานช่วงนี้ราคาเต็ม999++ แต่มีโปรโมชั่นร่วมกับบัตรเครดิตหลายธนาคารเลยครับ ถ้ามาทานร่วมกับโปรโมชั้นก็ถือว่าคุ้มค่าอยู่ครับ